Axa yet lananxa kꞌekbi,
max toj eb cuywom Jesús ti aꞌ mar.
Max oc eb yul barco,
max tꞌinlonen ecꞌtok ba eb bay conob Capernaum bay ti aꞌ mar tuꞌ.
Caw wal kꞌektaninakxa yet max toj eb.
A pax Jesús xin,
cꞌamto chi jay bay eb.
Ipan bey eb yiban aꞌ tuꞌ,
cax max tit jun miman cakꞌekꞌ caw wal ow.
Axa yaj pomnaj aꞌ mar tuꞌ yuj jun miman cakꞌekꞌ tuꞌ.
Ayxam nanok is cab leguaxa bay ay eb,
max yilontek eb tol ipan yapni oc Jesús yintak eb.
Tocꞌal chi bey yiban aꞌ.
Yuj tuꞌ,
caw wal max xiwaj eb.
Palta max yal Cham bay eb axca tiꞌ:
—Ayin toni,
manchak ex xiwi,
ẍi bay eb.
Catatuꞌ yin masancꞌulalil max chaon octok eb Cham yul barco yetok.
Ayman max ecꞌ apnok eb kꞌaxepal aꞌ mar bay lanan toj eb tuꞌ.